Osnovna šola Videm

Videm pri ptuju 47

2284 Videm pri Ptuju

Številka: 630/2013

Datum: 12. 09. 2013

**Z A P I S N I K**

1. **SEJE SVETA STARŠEV VRTCA, KI JE BILA V TOREK, 10. 09. 2013, OB 17.00 URI**

**V PROSTORIH OSNOVNE ŠOLE VIDEM**

PRISOTNE ČLANICE IN ČLANI SVETA STARŠEV VRTCA: Na prvi seji sveta staršev vrtca so bili prisotni vsi člani sveta staršev: Krajnc Anja, Stramič Mojca, Peter Valerija, Veselič Karmen, Čeh Adriana, Furek Sabina, Princl Irena, Muzek Matjaž, Stopajnik Suzana in Feguš Minka

Dnevni red:

1. Potrditev dnevnega reda
2. Svet staršev
3. Predstavitev letnega delovnega načrta
4. Pobude in predlogi
5. Razno

Ravnateljica Helena Šegula je prisotne lepo pozdravila na 1. seji sveta staršev. Staršem je povedala, da

1. sejo sveta staršev skliče ravnatelj, naslednje seje sklicuje predsednik sveta staršev.

K1

Predstavniki sveta staršev so potrdili dnevni red.

K2

Starši so se predstavili in povedali katero skupino v vrtcu predstavljajo.

Ravnateljica Helena Šegula je povedala, da je potrebno izbrati predsednika sveta staršev, in predlagala, da se en kandidat javi. Za predsednika sveta staršev se je predlagalo Matjaža Muzeka, kar so se ostale predstavnice strinjale. Izbor predsednika so potrdili z dvigom rok.

Starši so predlagali, da bi izbrali namestnico predsednika na Vidmu in v Leskovcu. Na Vidmu so izbrali Adriano Čeh, v Leskovcu pa Minko Feguš.

K3

Pomočnica ravnateljice vrtca Violeta Flajs je predstavila letni delovni načrt vrtca.

Povedala je, da je Centralni vrtec Sonček, ki je pod okriljem osnovne šole Videm. Ima dve podružnici in sicer eno na Selih in eno v Leskovcu. Na podružnični šoli Sela deluje vrtec Zvezdice, na podružnični šoli Leskovec pa deluje vrtec Mavrica.

Vrtec obiskuje 181 otrok.

Vrtec Sonček ima v šolskem letu 2013/2014 6 oddelkov, kjer je vključenih 110 otrok. Vrtec Mavrica in Zvezdice pa imata vsak po 2 oddelka. V vrtec Mavrica je vključenih 33 otrok, v vrtec Zvezdice pa 38 otrok.

Staršem se je povedalo, da so vrata vrtca zaradi varnosti otrok med 8.15 in 12.00 zaklenjena. Zaradi nemotenega dela se na telefon ne oglašajo med 8.15 in 12. uro. Odsotnost otrok pa je potrebno sporočiti do 8.15 ure, v nasprotnem primeru se zaračunajo stroški prehrane.

Staršem se je povedalo, da se skupine združujejo zaradi gospodarnega in racionalnega poslovanja ob manjšem številu otrok ob jutranjem sprejemu in odhodu otrok. Združujejo pa se tudi ob praznikih im med šolskimi počitnicami: jesenskimi počitnicami, božično novoletnimi prazniki, zimskimi počitnicami, prvomajskimi prazniki in poletnimi počitnicami.

Med božično-novoletnimi, prvomajskimi in poletnimi počitnicami (od 14.7. do 14.8.2014) se združujejo vse tri enote v centralnem vrtcu Sonček na Vidmu.

Staršem se je povedalo, da se v vrtcu izvaja dnevni program vzgoje in izobraževanja. Izvajal se bo projekt Športni Sonček (Vrtec Sonček, Zvezdice, Mavrica). Obogatitvene dejavnosti: Bralni palček, lutkovne in dramske predstave, izlet otrok, športne aktivnosti v telovadnici, glasbene delavnice, jesenski piknik z ustvarjalnimi delavnicami, novoletna praznovanja – obdarovanje, praznični bazar, mini maturanti, skupni piknik za vse otroke po enotah, zaključna srečanja za starše in otroke po oddelkih, zobozdravstvena nega, pravljične urice, pevski zbor.

Nadstandardni programi so financirani s strani staršev, vanje so vključeni večinoma otroci drugega starostnega obdobja in so še v dogovoru s starši: Športna šola Žogica nogica, plavalni tečaj, glasbene urice in začetne urice angleščine. Vsi otroci so vključeni v gledališki abonma.

Izpostavljeni cilji v razvojnem načrtu za šolsko leto 2013/2014.

* otrokom omogočiti čim boljše predbralne zmožnosti,
* ohraniti dobre odnose med strokovnimi delavkami, nadrejenimi in tehničnim osebjem,
* večje povezovanje otrok in odprtost med oddelki,
* skrbeti za rast in osebnostni razvoj strokovnih delavk in nadgraditi sodelovanje s starši,
* posredovanje in izmenjava znanj in izkušenj z dijaki, študenti na šolski praksi in pripravniki.

Pogovorne ure v Vrtcu Sonček so prvi delovni torek od 16.00 – 18. 00 ure, v Vrtcu Zvezdice prvi delovni četrtek od 16.00 – 18.00 ure ter v Vrtcu Mavrica zadnji delovni četrtek od 16.00 – 18.00 ure.

Delavnice za starše in otroke, bodo potekale ob tednu otroka (ustvarjalne delavnice s kostanjevim piknikom), prireditev ob veselem decembru, bazar, šivanje pustnih kostumov, očkov dan, zaključna srečanja po oddelkih. Za prireditev ob veselem decembru bodo starši pripravili gledališko igro za otroke, strokovni delavci pa delavnice.

K4 in K5

Adriana je dala v imenu celotne skupine pohvalo dela vzgojiteljic, in še posebej pohvalila predavanje.

Povedala je, da so starši prepozno obveščeni o aktivnostih v vrtcu (čistilna akcija), ter da bi se obvestila dala na oglasno desko kakšen dan prej, mogoče tudi pri vhodu v vrtec.

Pojavila se je kritika za pevski zbor, ker nekateri starši ne vedo ali hodi otrok k pevskemu zboru ali ne. Ravnateljica Helena Šegula je predlagala, da se vzgojiteljici, ki vodita pevski zbor pogovorita s starši otrok, ter jih tudi obvestita, če bo otrok nehal hoditi. Starše naj se obvesti, da po otroke ne prihajajo dokler so pri pevskem zboru, ker s tem motijo delo.

Staršem se je povedalo, da se nadstandardne dejavnosti izvajajo v tisti enoti vrtca, kjer je zadostno število otrok. Otroci naj bi se najprej vpisali na interesno dejavnost, na podlagi prijavljenih otrok bi se določil termin izvajanja.

Pomočnica ravnateljice za vrtec Violeta Flajs je staršem povedala, da se je lani oddala vloga za sofinanciranje nadstandardih dejavnosti na občino. Letos bi bilo potrebno to narediti čim prej, ker na občini pripravljajo letni finančni načrt za naslednje leto. Vloga mora biti sestavljena konkretno (koliko otrok bo prijavljenih na nadstandardne dejavnosti in koliko denarja bi potrebovali). Vloga naj bi bila za 9 mesecev in sicer od januarja do junija, ter od oktobra do decembra.

Staršem se je povedalo, da je bilo na konferenci rečeno, da se ne bi dajalo več CD- jev s fotografijami otrok, ker nekateri starši to uporabljajo za objavo fotografij na socialnih omrežjih.

Starši so predlagali, da bi se poleg CD-ja dalo obvestilo o prepovedi objav fotografij, ker so na njih tudi drugi otroci.

Starši so povedali, da se jim zdi plavalni tečaj predrag, ker so otroci premalo časa v vodi, in porabijo veliko časa za sušenje in preoblačenje. Plavalne karte za en teden naj bi znašale približno 25 € + prevoz +učitelj plavanja. Obstaja pa možnost odplačevanja na obroke.

Ravnateljica Helena Šegula je prosila starše za razumevanje, ko se bo prekrivala streha in se bodo menjavala okna, ker se bodo takrat otroci iz Snežink preselili v vrtec.

Violeta Flajs je povedala mnenja nekaterih staršev, ki se jim zdi predrago božično fotografiranje.

SKLEP 1: Svet staršev predlaga, da letos ne bo božičnega fotografiranja.

Sklep je bil soglasno sprejet.

Adriana Čeh je povedala, da je bilo malo nejevolje pri razdelitvi skupine pri starejših otrocih, ker so se starši bali, da učni program ne bo enakovredno prilagojen.

Violeta Flajs je povedala, da se na podlagi starosti otrok naredi seznam otrok v skupini in glede na skupine se potem oblikuje letni delovni načrt, ki se prilagodi skupini. Vzgojiteljica tako ne more uporabljati istega letnega delovnega načrta iz prejšnjega šolskega leta.

Staršem se je razložilo oblikovanje skupine Luna in Snežinke, ter da so spodaj v vrtcu ostali otroci, ki imajo v vrtcu še sestrico ali bratca.

Predlagalo se je, da bi zobna asistentka večkrat obiskala vrtec. Staršem se je povedalo, da tudi pri njih krčijo kader, tako ima vsaka asistentka več šol in več otrok.

Zapisnik je objavljen na spletni stani vrtca, ter na oglasni deski vseh treh enot.

Predsednik sveta staršev Matjaž Muzek je zaključil sejo.

Seja je bila zaključena ob 18.40 uri.

 Predsednik sveta staršev:

 Matjaž Muzek

Zapisala:

Anja Varnica